CELEX: 31987R2887
Language: el
Date: 1987-09-28 00:00:00
Title: Κανονισμός (ΕΟΚ) αριθ. 2887/87 της Επιτροπής της 28ης Σεπτεμβρίου 1987 για την τροποποίηση του κανονισμού (ΕΟΚ) αριθ. 2386/87 που καθορίζει τη μέγιστη περιεκτικότητα σε υγρασία των σιτηρών που προσφέρονται στην παρέμβαση σε ορισμένα κράτη μέλη κατά την περίοδο 1987/88

Avis juridique important

|

31987R2887

Κανονισμός (ΕΟΚ) αριθ. 2887/87 της Επιτροπής της 28ης Σεπτεμβρίου 1987 για την τροποποίηση του κανονισμού (ΕΟΚ) αριθ. 2386/87 που καθορίζει τη μέγιστη περιεκτικότητα σε υγρασία των σιτηρών που προσφέρονται στην παρέμβαση σε ορισμένα κράτη μέλη κατά την περίοδο 1987/88  

Επίσημη Εφημερίδα αριθ. L 275 της 29/09/1987 σ. 0020 - 0021

***** ΚΑΝΟΝΙΣΜΟΣ (ΕΟΚ) αριθ. 2887/87 ΤΗΣ ΕΠΙΤΡΟΠΗΣ  της 28ης Σεπτεμβρίου 1987  για την τροποποίηση του κανονισμού (ΕΟΚ) αριθ. 2386/87 που καθορίζει τη μέγιστη περιεκτικότητα σε υγρασία των σιτηρών που προσφέρονται στην παρέμβαση σε ορισμένα κράτη μέλη κατά την περίοδο 1987/88  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1900/87 (2), και ιδίως το άρθρο 7 παράγραφος 7,  Εκτιμώντας:  ότι ο κανονισμός (ΕΟΚ) αριθ. 2731/75 του Συμβουλίου της 29ης Οκτωβρίου 1975 που καθορίζει τους ποιοτικούς τύπους του μαλακού σίτου, της σίκαλης, της κριθής, του αραβοσίτου, του σόργου και του σκληρού σίτου (3), όπως τροποποιήθηκε τελευταία από τον κανονισμό (ΕΟΚ) αριθ. 2094/87 (4), καθόρισε μεταξύ άλλων σε 14 % τη μέγιστη περιεκτικότητα σε υγρασία των σιτηρών πλην του σκληρού σίτου· ότι στα πλαίσια του κανονισμού (ΕΟΚ) αριθ. 1569/77 της Επιτροπής της 11ης Ιουλίου 1977 που καθορίζει τις διαδικασίες και τους όρους αναλήψεως σιτηρών από τους οργανισμούς παρεμβάσεως (5), όπως τροποποιήθηκε τελευταία από τον κανονισμό (ΕΟΚ) αριθ. 2280/87 (6), η μέγιστη περιεκτικότητα σε υγρασία καθορίστηκε σε 14,5 %· ότι ο εν λόγω κανονισμός έχει προβλέψει επίσης στο άρθρο 2 παράγραφος 4 ότι τα κράτη μέλη μπορούν να επιτρέψουν μετά από αίτησή τους και υπό ορισμένους όρους να εφαρμοστεί μια υψηλότερη περιεκτικότητα σε υγρασία· ότι ο κατάλογος των κρατών μελών που χρησιμοποίησαν αυτή τη δυνατότητα δημοσιεύθηκε στον κανονισμό (ΕΟΚ) αριθ. 2386/87 της Επιτροπής (7)·  ότι το Ηνωμένο Βασίλειο και η Ιρλανδία ζήτησαν την εφαρμογή υψηλότερου συντελεστή υγρασίας λόγω των εξαιρετικών κλιματικών συνθηκών του θέρους 1987· ότι θα πρέπει, κατά συνέπεια, να τροποποιηθεί το παράρτημα του κανονισμού (ΕΟΚ) αριθ. 2386/87·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το παράρτημα του κανονισμού (ΕΟΚ) αριθ. 2386/87 αντικαθίσταται από το παράρτημα του παρόντος κανονισμού.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 28 Σεπτεμβρίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 182 της 3. 7. 1987, σ. 40.  (3) ΕΕ αριθ. L 281 της 1. 11. 1975, σ. 22.  (4) ΕΕ αριθ. L 196 της 17. 7. 1987, σ. 1.  (5) ΕΕ αριθ. L 174 της 14. 7. 1977, σ. 15.  (6) ΕΕ αριθ. L 209 της 31. 7. 1987, σ. 13.  (7) ΕΕ αριθ. L 218 της 7. 8. 1987, σ. 14.   ΠΑΡΑΡΤΗΜΑ  Μέγιστη περιεκτικότητα σε υγρασία για τα σιτηρά που προσφέρονται στην παρέμβαση κατά την περίοδο 1987/88  1.2.3 //  //  //  // Κράτος μέλος   // Μέγιστη περιεκτικότητα   // Σιτηρό   //  //  //  // Βέλγιο   // 15,5 %   // όλα τα σιτηρά  // Δανία   // 15,5 %   // όλα τα σιτηρά   // Γερμανία  // 15,5 %   // όλα τα σιτηρά   // Γαλλία   // 15 %   // όλα τα σιτηρά   // Ιρλανδία   // 15,5 %   // όλα τα σιτηρά  // Λουξεμβούργο   // 15,5 %   // όλα τα σιτηρά   // Κάτω Χώρες   // 15,5 %   // όλα τα σιτηρά   // Ηνωμένο Βασίλειο   // 15,5 %   // όλα τα σιτηρά   //    //   //